ทางการจีนยังไม่อนุมัติวีซ่าให้นักศึกษาไทยและชาติอื่น กลับไปศึกษาต่อในประเทศจีน
นายธานี แสงรัตน์ อธิบดีกรมสารนิเทศและโฆษกกระทรวงการต่างประเทศ เปิดเผยถึงการประสานช่วยเหลือนักศึกษาไทย ที่ประสงค์กลับไปศึกษาต่อที่ประเทศจีนว่า รัฐบาลไทยได้เจรจากับทางการจีน ทั้งในส่วนของสถานเอกอัครราชทูต ณ กรุงปักกิ่งและระดับรัฐมนตรีอย่างต่อเนื่อง ล่าสุด สถานทูตเอกอัครราชทูตจีนประจำประเทศไทย แจ้งให้ทราบว่า ทางการจีนได้พิจารณาแล้ว แต่ยังไม่อนุญาตหรืออนุมัติวีซ่าให้นักศึกษาต่างชาติกลับไปศึกษาต่อได้ ไม่ว่าจะเป็นนักศึกษาไทย หรือชาติใดๆ เพราะคาดการณ์ว่า สถานการณ์การแพร่ระบาดของโรคโควิด– 19 จะรุนแรงมากขึ้นในฤดูหนาวนอกจากนี้ อุปทูตจีน ได้เชิญตัวแทนนักศึกษาไทยไปหารือ พร้อมกับแจ้งความจำเป็นของฝ่ายจีน โดยยืนยัน กระทรวงการต่างประเทศจีน พยายามช่วยผลักดันเรื่องนี้มาโดยตลอด แต่หน่วยงานด้านการศึกษาของจีน ยังกังวลในเรื่องสถานการณ์การแพร่ระบาดของโรคโควิด-19